User:Hedzer

PAS KAWASAN TITIWANGSA

PAS Kawasan Titiwangsa (PKT) telah ditubuhkan pada tahun 1985 berikutan persempadanan semula kawasan pilihanraya. Sebelum dari itu satu kawasan parlimen bernama Setapak : dipecah kepada 2 kawasan parlimen iaitu Parlimen Batu dan Titiwangsa.

PKT sekarang mempunyai 27 cawangan berdaftar yang mewakili Zon Zon Kampung Baru, Datok Keramat, Pandan dan Setapak.

PKT telah meletakkan misi dakwahnya merentasi kaum, agama dan budaya. Visi PAS secara umumnya untuk mengujudkan satu cara hidup yang mengambil Islam sebagai panduan adalah menjadi teras perjuangan.

Pendekatan PKT yang berada di tengah masyarakat majmuk adalah dengan sentiasa mempelbagaikan kaedah dan mencari jalan agar jambatan untuk menyalurkan penerangan Islam melalui wadah PAS dapat dibentuk.

PKT telah menyemarakkan pentas pilihanraya dengan meletakkan calon wibawanya pada tahun tahun 1985, 1995, 1999 dan 2004. Calon calon PKT telah membuktikan kemampuan dan mampu menggugat keangkuhan Barisan Nasional setiap kali mereka berhadapan dengan PAS.

PKT kini berusia 22 tahun. Segala pengalaman jatuh bangun yang dialami, insyaAllah akan dijadikan iktibar dan panduan. InsyaAllah, dengan sokongan masyarakat berbilang kaum serta kesedaran untuk melihat adanya ‘check and balance’ di dalam sistem politik negara, khususnya di Wilayah Persekutuan, Calon PAS di Titiwangsa mampu dimenangkan untuk mewakili masyarakat serta memperjuangkan hak hak mereka.